РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 35
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 09.12.2020 г.

Днес, 09.12.2020 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Боян Новански /online/
                                                                                              Огнян Дамянов
                                                                                              Олга Керелска /online/
                                                                                              Йордан Стоев 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова – главен експерт – юрисконсулт в дирекция „Правна“.

-	Текущи ремонти:

1.ОТНОСНО: Писмо от административния ръководител на Административен съд – Русе, с вх. № ВСС-8563/01.12.2020 г., за ремонт на асансьорна уредба в сградата на съда.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебнат власт“.
	1.2.ПРИЕМА за необходимо допълнително постъпилата информация от страна на административния ръководител на Административен съд - Русе с писмо № ВСС-8563/01.12.2020 г. във връзка със сключен нов договор за поддръжка на асансьорната уредба в сградата на съда на ул. „Цариброд“ № 6 да бъде приобщена към преписката, разгледана на заседание на Комисия „Управление на собствеността“, проведено на 17.09.2020 г. 
	1.3.ПОТВЪРЖДАВА решението си по т. 10.2. по протокол № 26/17.09.2020г. и предлага на Комисия „Бюджет и финанси“ да бъде дадено съгласие за корекция на бюджета на Административен съд – Русе с финансови средства в размер  на 5 910,00 лв. с ДДС за неотложен ремонт за подмяна на табло за управление на асансьорна уредба с 5 (пет) спирки в сградата на Административен съд – Русе.

Мотиви: Асансьорът в сградата на Административен съд – Русе е спрян, поради констатиран дефект в неговото табло за управление, отразен в Констативен протокол от 24.08.2020г., съставен  от „ПРОФИЛИФТ“ ООД - град Русе. Спреният асансьор затруднява работата и достъпа на служители и посетители в сградата, особено на хора в неравностойно положение. За да бъде пуснат отново асансьорът в експлоатация е необходимо да бъде извършена подмяна на съществуващото табло за управление, с което ще се отстранят предпоставките  за възникване на нови аварии и злополуки. След извършването на този наложителен ремонт техническото състояние на асансьорната уредба, ще отговаря на изискванията Наредба за безопасната експлоатация и техническия надзор на асансьори (НБЕТНА).
Асансьорната уредба не е в гаранция. Дефектиралото табло за управление не може да бъде закупено от фирмата – производител на асансьорната уредба, поради това, че тя е преустановила своята дейност. Доставката и монтажа на ново табло за управление, с характеристики отговарящи на това, което подлежи на подмяна, ще се извърши от „ПРОФИЛИФТ“ ООД - град Русе, с което Административният съд има сключен договор за абонаментно сервизно обслужване и ремонт на асансьор, в изпълнение на чл.7 от НБЕТНА.
На основание чл.12 от „Правила за планирането, осигуряването на средства и извършването на текущ ремонт на сградния фонд на съдебната власт“ е необходимо ремонтът да бъде обезпечен. Осигуряването на финансовите средства за извършването на ремонта в условията на епидемиологична обстановка е допустим на основание решения на Комисия „Бюджет и финанси“ по т.1 от протокол № 12 от 01.04.2020г. и по т.47 от протокол №14 от 13.04.2020г. и решение по т.35 от протокол №35 от 28.10.2020г. 
	1.4.ИЗПРАЩА на комисия „Бюджет и финанси“ към Пленума на ВСС допълнително постъпилите материали с писмо вх. № ВСС-8563/01.12.2020 г. на административния ръководител на Административен съд - Русе за сведение, приобщаване към преписката и действия по компетентност. 

-	Управление на собствеността:

2.ОТНОСНО: Изпълнение на решение на Комисия „Управление на собствеността“ към Пленума на ВСС, взето по протокол № 34/02.12.2020 г.,      т. 9.2.3.
Приложение: Устен доклад от дирекция „Правна“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.ПРИЕМА устния доклад на Диана Стоянова – главен експерт – юрисконсулт в дирекция „Правна“. 

2.2. ДАВА СЪГЛАСИЕ да се изпрати известие до ………………, с което да й се предостави срок до 31.01.2021 г. за освобождаване на жилището в резултат на прекратяването на договора за наем, поради изтичане на мандата й като член на КАК. 

2.3. ВРЪЩА преписката на председателя на Жилищна комисия към Пленума на Висшия съдебен съвет за предприемане на действия за изпращане на известие за освобождаване на жилището във връзка с прекратения договор рег. № ВСС-2926/11.03.2020 г. за отдаване под наем на недвижим имот – държавно ведомствено жилище, сключен между ……………… и Висшия съдебен съвет. 

2.4. ИЗПРАЩА решението по т. 2 от настоящия протокол ведно с материалите по него на председателя на Жилищната комисия към Пленума на ВСС.

3.ОТНОСНО: Проект на решение за предоставяне на права на комисия „Управление на собствеността“ към Пленума на ВСС за приемане на решения в периодите, когато не се провеждат заседания на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРЕДЛАГА на Пленума на ВСС да приеме следното решение:

1. ДЕЛЕГИРА на Комисия „Управление на собствеността“ в състав не по-малко от четирима нейни членове в периода, когато не се провеждат заседания на Пленума на ВСС, следните правомощия:
1.1. Да приема решения, свързани с организиране управлението и стопанисването на сградния фонд за нуждите на  съдебната власт.
1.2. Да приема решения за утвърждаване на актуализирано поименно разпределение на капиталовите разходи по § 51-00 „Основен ремонт на ДМА“ и § 52-02 „Придобиване на ДМА“ в рамките на утвърдената обща годишна задача за 2020 г. в размер на 16 039 007 лв., след съгласуване с Комисия „Бюджет и финанси“.
2. Делегирането на посочените в т. 1.1 и т. 1.2 правомощия се отнася за периода след последния Пленум на ВСС през м. декември 2020 г. до първия Пленум на ВСС през м. януари 2021 г. 
3. Комисия „Управление на собствеността“ да уведоми Пленума на ВСС за приетите решения по т. 1.1 и т. 1.2 на първото заседание на Пленума на Висшия съдебен съвет през месец януари 2021 г.

3.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 10.12.2020 г. 

4.ОТНОСНО: Проект на решение за предприемане на действия по отписване от баланса на ВСС на имот – частна държавна собственост, находящ се в гр. Ямбол, ул. „Димитър Благоев“, бл. 17, вх. А, ет.7, ап. 26
Приложение: Доклад от Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.ПРИЕМА доклада от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”.

4.2.ПРЕДЛАГА на Пленума на Висшия съдебен съвет да приеме следното решение:

1. ВЪЗЛАГА на дирекция „Бюджет и финанси“, да предприеме съответните действия по отписване от баланса на ВСС на имот – частна държавна собственост, находящ се в гр. Ямбол, ул. „Димитър Благоев“, бл. 17, вх. А, ет.7, ап. 26, подробно описан в АЧДС № 3540/09.12.1998 г.

2.ИЗПРАЩА решението по т. 1. на дирекция „Бюджет и финанси“, за действия по компетентност.

4.3. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 10.12.2020 г. 

5.ОТНОСНО: Проект на решение във връзка с писмо рег. № 03-04-480/07.12.2020 г. на Министерство на регионалното развитие и благоустройството относно проект на решение на Министерски съвет за възлагане на представляващия Висшия съдебен съвет да сключи договор за покупка на имоти. 
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРЕДЛАГА на Пленума на Висшия съдебен съвет да вземе следното решение:

1.	ИЗРАЗЯВА следното становище:
На основание чл. 34, ал. 1 от Устройствения правилник на Министерския съвет и на неговата администрация съгласува материалите, изпратени с писмо изх. № 03-04-480/07.12.2020 г. на главния секретар на Министерство на регионалното развитие и благоустройството (МРРБ) относно проект на Решение на Министерския съвет за възлагане на представляващия ВСС да сключи договор за покупка на имоти в полза на държавата със следната бележка:
Съдържанието на приложения към материалите проект на Съобщение до средствата за масово осведомяване, да се прецизира в съответствие с проекта на решение на Министерски съвет и проекта на доклад на министъра на регионалното развитие и благоустройството, като текстът „…, с предоставени права на управление на Върховния административен съд.“ да се чете „…, с предоставени права на управление на Пленума на Висшия съдебен съвет.“
2.	ИЗПРАЩА решението на главния секретар на МРРБ в указания в писмо изх. № 03-04-480/07.12.2020 г. срок. 

5.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 10.12.2020 г.

ЗАМЕСТНИК-ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ